लंदन. पूरी दुनिया में इंटरनेट ने बड़ी क्रांति ला दी है। इसने न सिर्फ व्यवसायिक जीवन को आसान बना दिया है, बल्कि लोगों के घरेलू जीवन का भी हिस्सा बन गया है। एक सर्वेक्षण के मुताबिक इंटरनेट शादी के बंधन को एक नया आयाम दे रहा है।
सर्वे के निष्कर्षो से पता चलता है कि अमेरिका में एक-तिहाई से जयादा शादियां ऑनलाइन डेटिंग की बदौलत हो रही हैं। सर्वे में ये भी सामने आया है कि जिन प्रेमियों के रिश्ते की शुरुआत ऑनलाइन डेटिंग से होती है, वे दूसरे दंपतियों के मुकाबले ज्यादा खुश रहते हैं।
इस शोध को यूएस की नेशनल अकेडमी ऑफ साइंसेज के शोधकर्ताओं ने अंजाम दिया है। सर्वेक्षण कहता है कि ऑनलाइन डेटिंग से मिलने वाले लोगों की तादाद बढ़ती जा रही है। ये चलन अब करोड़ो डॉलर का बिजनेस बन गया है। भारत में ये तेजी के साथ विस्तार कर रहा है। ये सर्वेक्षण उन 19,131 अमरीकी दंपतियों पर किया गया, जिन्होंने साल 2005 और 2012 के बीच शादी की।
तलाक के कम मामले
शोधकर्ताओं ने कहा कि इंटरनेट के माध्यम से मिले दंपतियों में से 5.96 प्रतिशत का तलाक हुआ था, जबकि बाकी दंपतियों में ये दर 7.67 प्रतिशत थी। सर्वेक्षण के दौरान शादी-शुदा दं पतियों में से वे लोग ज्यादा खुश पाए गए जिन्होंने अपने रिश्ते की शुरुआत ऑनलाइन डेटिंग से की थी। अन्य माध्यमों से मिले दंपतियों में वो लोग सबसे Êयादा खुश पाए गए जो स्कूल या चर्च में मिले थे, जबकि ऑफिस या बार में एक-दूसरे को मिले दंपति इतने खुश नहीं पाए गए।
वर्ष 2017 तक भारत में होंगे 35 करोड़ इंटरनेट यूजर : सिस्को
भारत दुनिया का सबसे तेजी से बढ़ता हुआ इंटरनेट ट्राफिक है। इसके वर्ष 2017 तक 348 मिलियन (34 करोड़ 80 लाख) तक पहुंच जाने की संभवना है। ये निष्कर्ष दुनिया की बड़ी नेटवर्किग कंपनियों में से एक सिस्को ने अपने अध्ययन में निकाला है। सिस्को के विजुअल नेटवर्क की अनुमान के अनुसार भारत में इंटरनेट ट्राफिक वर्ष 2012 में 393 पेटाबाइट्स से बढ़कर वर्ष 2017 में 2.5 एक्जाबाइट्स तक पहुंच जाएगा। (एक एक्जाबाइट एक मिलियन टेराबाइट के बराबर होता है)। वैश्विक रूप से वर्ष 2017 में इंटरनेट प्रयोग करने वालों का आंकड़ा 360 करोड़ तक पहुंच जाएगा। वर्ष 2012 में ये आंकड़ा 230 करोड़ है। सिस्को के वाइस प्रेसिडेंट रॉबर्ट पीपर के अनुसार भारत में इंटरनेट ट्राफिक में बढ़त की दर दुनिया में सर्वाधिक है।
hin_Deva hin_Deva hin_Deva mag_Deva hin_Deva hin_Deva hin_Deva